42 
tørrede, og efter at Fjerdragten er bragt i Orden, stilles 
ind i Skabet til de øvrige Fugle. Vi ser det sig efter 
Rensningen, at en eller anden Fugl har været saa 
befængt med Møl, at der efter Afbankning er frem- 
kommet nøgne Pletter paa Skindet, bør dette ikke re- 
pareres ved Paaklæbning af Fjer fra andre Fugle; et 
saadant Eksemplar bør — hvis det er almindeligt og let 
erstatteligt — kastes bort, men hvis det er sjældent, 
gemmes som det er. 
Etiketter og Katalog. Naar en Fugl er udstoppet 
og opstillet, bør den straks forsynes med Etikette, som 
fastgøres paa den Side af Træpladen, der vendes mod 
Beskueren. Paa Etiketten, som bør være ganske simpel 
— kun forsynet med en sort eller forgyldt Rand og 
mærket med Samlerens Navn — , anføres Fuglens la- 
tinske Navn og dettes Autornavn, dens Køn, Lokaliteten, 
hvor den er nedlagt, samt Dato og Aar, naar dette 
fandt Sted. Alle Etiketterne bør i en Samling være af 
samme Størrelse. 
Foruden de paa Etiketten skrevne Oplysninger kan 
der som oftest være et og andet, som ligeledes bør 
nedskrives om de paagældende Fugle, og et Katalog 
bør derfor anlægges. Det paabegyndes straks, naar 
man begynder at samle, og saa snart man kommer i 
Besiddelse af en ny Fugl, skal den uopholdeligt indføres 
i Kataloget. Det er absolut forkasteligt at opsætte 
denne Forholdsregel ; thi undertiden kan man glemme, 
hvad det var, der skulde noteres, og til andre Tider 
kan man faa indført noget, som er fejlagtigt, hvorved 
Kataloget bliver upaalideligt. 
Er Samlingen anlagt med en vis Begrænsning for 
Øje, skal den f. Eks. omfatte danske, skandinaviske 
eller højnordiske Fugle, Jagtfugle eller kun en bestemt 
